jkorsvik/nowiki_second_scrape_merged huggingface dataset:
Always (film)

Always er en amerikansk romantisk dramakomedie fra 1989, regissert av Steven Spielberg. Richard Dreyfuss, Holly Hunter, John Goodman og Brad Johnson spiller hovedrollene, mens Audrey Hepburn medvirker også i sin siste filmrolle.
Always er en nyinnspilling av den romantiske dramafilmen Helter dør aldri fra 1943, men filmen viker litt fra utgangspunktet. I motsetning til Helter dør aldri foregår handlingen i Always i brannflyvebransjen og ikke under andre verdenskrig. Hovedkonflikten i filmen er likevel den samme. De fire hovedkarakterene heter også det samme, bortsett fra Ted Baker, som het Ted Randall i filmen fra 1943. Petes etternavn er også «Sandich» i stedet for «Sandidge».


== Handling ==
Pete Sandich (Richard Dreyfuss) er en pilot i brannflyvebransjen. Kjæresten hans Dorinda Durston (Holly Hunter) er også pilot og arbeider i tillegg som radiooperatør når de andre pilotene er ute på oppdrag. Pete tar alltid sjanser og er overbevist om at ferdighetene hans alltid vil strekke til. En dag gjør de ikke det, og han omkommer i en ulykke. Han gjenoppstår som et usynlig spøkelse med et oppdrag gitt av engelen Hap (Audrey Hepburn). Han må gi gode råd til sin etterfølger, Ted Baker (Brad Johnson), og samtidig godta at Ted forelsker seg i Dorinda.


== Medvirkende ==
Richard Dreyfuss som Pete Sandich
Holly Hunter som Dorinda Durston
John Goodman som Al Yackey
Brad Johnson som Ted Baker
Audrey Hepburn som Hap
Roberts Blossom som Dave
Keith David som Powerhouse
Ed Van Nuys som Nails
Marg Helgenberger som Rachel
Dale Dye som Don
Brian Haley som Alex
James Lashly som Charlie
Michael Steve Jones som Grey


== Referanser ==


== Eksterne lenker ==
(en) Always på Internet Movie Database 
(no) Always hos Filmfront 
(no) Always på NRK TV 
(sv) Always i Svensk Filmdatabas 
(da) Always i Danmark Nationale Filminstitut 
(fr) Always på Allociné 
(nl) Always på MovieMeter 
(en) Always på AllMovie 
(en) Always på Turner Classic Movies 
(en) Always på Rotten Tomatoes
Slaget ved Magdhaba

Slaget ved Magdhaba fant sted den 23. desember 1916 under kampene i Sinai og Palestina under første verdenskrig. Angrepet fra Anzacdivisjonen fant sted mot en forskanset garnison fra den osmanske hær sør og øst for Bir Lahfan på Sinaihalvøya omkring 29–40 km fra Middelhavets kyst. Denne seieren til den Egyptiske Ekspedisjonsstyrke (EEF) mot den osmanske garnison betydde også at all-Arish ble sikret, etter at Det osmanske rikets garnison trakk seg tilbake.
I august 1916 var en kombinert osmansk/tysk/østerriksk-ungarsk styrke blitt tvunget til å trekke seg tilbake til Bir el Abd etter den britiske seieren i Slaget ved Romani. I løpet av de følgende tre månedene trakk den slagne styrken seg lenger østover til all-Arish, mens det erobrede området, som strakk seg fra Suezkanalen ble besatt og garnisonert av EEF. Patruljer og rekognoseringer ble gjennomført av britiske styrker for å beskytte den byggingen av en jernbane og en vannledning og for å forhindre den osmanske hæren i å trenge over Sinaiørkenen ved å ødelegge vannbrønner og cisterner.
I desember var byggingen av infrastruktur og forsyningslinjer tilstrekkelig nok til at den britiske fremrykningen kunne begynne om kvelden den 20. desember. Den følgende morgenen var en bereden styrke nådd til all-Arish, som viste seg å være forlatt. En osmansk garnison i sterke forsvarsstillinger ble oppdaget ved Magdhaba 29–48 km inne i landet sørøst mot Wadi or Arish. Etter en ny nattlig marsj av den beredne ANZAC-divisjonen ble angrepet på Magdhaba innledet av australske, britiske og newzealandske styrker, mot velforskansede osmanske tropper, som forsvarte seks skanser. I løpet av dagens harde kamper var det det beredne infanteris taktikk, å ride så nær på fronten som mulig, sitte av og angripe med bajonettene påsatt og med støtte fra artilleri og maskingevær samt luftrekognossering, som viste seg best. Dee godt kamuflerte skansene ble etterhvert funnet og erobret og det osmanske forsvaret overgav seg sent på ettermiddagen.


== Kilder ==


== Eksterne lenker ==
(en) Battle of Magdhaba – kategori av bilder, video eller lyd på Commons	

«AWM4/1/60/10 Anzac Mounted Division War Diary». Canberra: Australian War Memorial. desember 1916. Arkivert fra originalen 21. mars 2011.  Arkivert 21. mars 2011 hos Wayback Machine.
American Colony (Jerusalem) Photo Department (1914–1917). «World War I in Palestine and the Sinai Photo Album». Washington D. C.: The Library of Congress. OCLC 231653216. 
Australian Light Horse Studies Centre−
El Arish and El Magdhaba
Comparison of Maps – Australian, British and Turkish Histories
Producers’ Showcase

Producers' Showcase er en amerikansk antologiserie som ble sendt på TV-kanalen NBC i 1950-årene. Hver episode varte i cirka 90 minutter og fungerte som en enkeltfilm. Episodene dekket dermed mange ulike sjangere og ble sendt hver fjerde mandag. Første episode ble sendt 18. oktober 1954, mens den siste ble sendt 27. mai 1957. Det var til sammen 37 episoder og tre sesonger. TV-serien vant sju Primetime Emmy Awards, blant annet for beste dramaserie.


== Episoder ==

Det ble sendt til sammen 37 episoder av TV-serien.


== Referanser ==


== Eksterne lenker ==
(en) Producers' Showcase på Internet Movie Database
Patrick Space Force Base

Patrick Space Force Base (tidligere Patrick Air Force Base) er en flystasjon for US Air Force mellom Satellite Beach og Cocoa Beach i Brevard County i Florida. 
Patrick SFB er hjemmebase for 45th Space Wing. Det var dens folk som gjennomførte alle ubemannede rakettstart på Cape Canaveral Air Force Station. Den er understilt Air Force Space Command.


== Historie ==
Basen ble opprettet 1. oktober 1940 som Naval Air Station Banana River for US Navy. Den gang var det vannfly som benyttet stedet.
Etter annen verdenskrig ble basen oppgitt, og den 1. september 1948 ble den overdratt til US Air Force, som gav den navnet Joint Long Range Proving Ground. I august 1950 fikk den navnet Patrick Air Force Base etter generalmajor Mason Mathews Patrick.


== Eksterne lenker ==
Homepage der Patrick Air Force Base
They All Laughed

They All Laughed er en amerikansk romantisk komedie fra 1981, regissert av Peter Bogdanovich. Audrey Hepburn, Ben Gazzara, John Ritter, Colleen Camp, Patti Hansen og Dorothy Stratten spiller hovedrollene. Manuset ble skrevet av Bogdanovich og Blaine Novak. Tittelen er hentet fra låten «They All Laughed», sunget av George Gershwin og Ira Gershwin.
They All Laughed utspiller seg i New York og ble hovedsakelig spilt inn utendørs. Filmen er en oppdatering av skuespillet La Ronde, både i stil og tema. They All Laughed skildrer også kjærlighet og sex i New York tidlig i 1980-årene.
Filmen ble Dorothy Strattens siste. Den hadde premiere etter at hun ble myrdet av ektemannen fordi hun ville gifte seg med regissøren Peter Bogdanovich. Den negative omtalen i pressen gjorde distributører skeptiske til å utgi filmen, og det endte opp med at Bogdanovich selv betalte for distribusjonen.


== Handling ==
Filmen handler om tre privatdetektiver som etterforsker to vakre kvinner for utroskap. Detektivene blir etter hvert forelsket i kvinnene de spionerer på, og til slutt får kvinnene overtaket.


== Medvirkende ==
Audrey Hepburn som Angela Niotes
Ben Gazzara som John Russo
Patti Hansen som Sam (Deborah Wilson)
John Ritter som Charles Rutledge
Dorothy Stratten som Dolores Martin
Blaine Novak som Arthur Brodsky
Linda MacEwen som Amy Lester
George Morfogen som Leon Leondopolous
Colleen Camp som Christy Miller
Sean Hepburn Ferrer som Jose
Willow Hale som danser på baren


== Referanser ==


== Eksterne lenker ==
(en) They All Laughed på Internet Movie Database 
(no) They All Laughed hos Filmfront 
(sv) They All Laughed i Svensk Filmdatabas 
(fr) They All Laughed på Allociné 
(nl) They All Laughed på MovieMeter 
(en) They All Laughed på AllMovie 
(en) They All Laughed på Rotten Tomatoes 
(en) They All Laughed på Box Office Mojo
Benzoharpiks

Benzoharpiks eller benzo er en harpiks som fremstilles i Sørøst-Asia fra sårede stammer hos flere arter i slekten Styrax. Den er løselig i sprit og anvendes som legemiddel, i røkelse og som fiksativ i parfyme. De vanligste typene er siambenzo som kommer fra Styrax tonkinens og inneholder benzosyre. Den billigere sumatrabenzo kommer fra Styrax benzoin og inneholder både benzosyre og kanelsyre. Benzoharpiks brukes også til å sette smak på mat og har E-nummer 906.


== Kilder ==
«Benzo». Store norske leksikon. Besøkt 17. juni 2017. 
«Benzo-styraks». Urtekildens planteleksikon. Besøkt 17. juni 2017. 
J.A. Carlö (1943). Kunsten å bygge fioliner: praktisk og teoretisk rettledning for fiolinbyggere og fiolinister. Oversatt av O.A. Groth. Oslo: Tell. s. 68–68.
Beryl Oliver

Beryl Carnegy Joseph Oliver (født 20. august 1882 i Australia, død 13. juli 1972 i London) var en britisk veldedighetadministrator, så vel som det britiske Røde Kors' direktør for utdanning.


== Liv og virke ==


=== Bakgrunn ===
Hun ble født i Australia til britiske foreldre, Francis Edward Joseph og Isabella Eliza Butter Joseph (født Carnegy). Hennes mor kom fra en adelig skotsk familie. Hennes far, Patrick Carnegy of Lour, var en etterkommer etter David, Carnegie, 2. jarl av Northesk. Familien tok senere  Carnegy som etternavn etter at Isabella overtok farens eiendommer i 1915. Beryl var utdannet privat i England og Frankrike.Den 10. juni 1914 giftet hun seg med kontreadmiral (senere Admiral of the Fleet) Sir Henry Oliver av Royal Navy. De fikk ingen barn.


=== Karriere ===
I 1910 ble hun med i St John Ambulanse Brigade og steg raskt i gradene. Ved utbruddet av den første verdenskrig fikk hun ansvaret for "Naval and Military Volunteer Aid Detachment (VAD) Department", som administrerte det kombinerte pleiepersonalet til St John-ambulansen og det britiske Røde Kors. Hun hadde denne stillingen under hele krigen, men trakk seg i 1922, i opposisjon mot planene om å oppløse VAD'ene. 
Hun ble senere med i det britiske Røde Kors igjen som leder av sin VAD-avdeling. Hun ble kreditert for å holde det britiske Røde Kors i live etter den første verdenskrig, noe hun senere ble lovpriset for av en venn i The Times. 
Under andre verdenskrig ble hun medlem av Society's War Organisasjon Executive Committee og flere andre komiteer. Etter krigen ble hun foreningens direktør for utdanning. 
Hun gikk i pensjon i 1956. Hun ble da BRCSs arkivar og skrev dens historie, The British Red Cross in Action, i 1966. Hun skrev en annen bok, Church of Saint Mary the Virgin, Aldermanbury, i 1969.


=== Utmerkelser ===
For sitt arbeid under den første verdenskrig ble Oliver tildelt det Kongelige Røde Kors (RRC) i 1916, og utnevnt til Kommandør av Order of the British Empire (CBE) som en del av 1919 nyttårsutmerkelsene og Dame Commander of the Order of the British Empire (DBE) i 1920 som en del av utmerkelsene i forbindelse med den første verdenskrig. For sitt virke under den andre verdenskrig ble hun utnevnt til Dame Grand Cross of the Order of the British Empire (GBE) som en del av 1948 nyttårsutmerkelsene. Etter Kongen investert henne som Dame Grand Cross, presenterte Dronningen, som president av det Britiske Røde Kors, henne med en diamantbrosje på en fest på Buckingham Palace.


=== Død ===
Hennes mann Henry Oliver døde i 1965 i en alder av 100 år. Hun døde i London i 1972 i en alder av 89. Etter eget ønske ble hennes aske satt ned i Hill of Lour i Angus.


== Referanser ==
Liste over falne olympiske utøvere under første verdenskrig

Liste over falne olympiske utøvere under første verdenskrig inneholder totalt 137 personer som ble drept under første verdenskrig og som også hadde deltatt i de olympiske sommerleker.


== Liste ==


== Fotnote ==
A.Nasjonen utøveren deltok for på den tiden.


== Referanser ==
Slaget om Buqqar-høyderyggen

Slaget om Buqqar-høyderyggen fant sted den 27. oktober 1917 da et infanteriregiment og kavaleri fra Yildirim Army Group angrep 8. beredne brigade fra det egyptiske ekspedisjonskorps (EEF) i en av de siste dagene i stillingskrigen i Sør-Palestina under kampene i Sinai og Palestina i første verdenskrig.
Den øverstkommanderende for Yildirim Army Group gav ordre til en storstilt rekognosering med en styrke som langt overgikk den beredne britiske brigade, som holdt forpostlinjen. Tross et stort antall tap foretok en gruppe en liten tilbaketrekning for å holde stand inntil det kom forsterkninger og angriperne trakk seg dermed tilbake. Likevel ble en annen gruppe angrepet og nedkjempet.
Fire dager senere innledet to infanteri og to beredne divisjoner ekspedisjonsstyrkens offensiv i det sørlige Palestina med slaget om Beersheba den 31. oktober 1917.


== Kilder ==


== Eksterne lenker ==
Australian Light Horse Studies Centre- El Buggar Ridge extracts
Dag Jensvoll

Dag Kristoffer Jensvoll (født 20. juni 1943) er en norsk tidligere kombinertløper og trener fra Saksumsdalen i Lillehammer. Han representerte Søre Ål IL.Jensvoll tok bronsemedalje i junior-NM for eldre junior i 1963 og fikk samme valør i senior-NM i 1967. Han var på landslaget fra 1963 og deltok i en rekke internasjonale kombinertrenn, men ble aldri tatt ut til VM eller OL. Han var hovedtrener for det norske kombinertlandslaget fra 1970 til 1978. Under OL på Lillehammer i 1994 var han stadionsjef på Birkebeineren skistadion.Dag Jensvoll ble tildelt Norges Skiforbunds gullmedalje i 1978.


== Referanser ==


== Eksterne lenker ==
Adam Kwieciński: Dag Jensvoll (hoppresultater)
Sandarak

Sandarak er en harpiks som fremstilles fra sandaraksypress (Tetraclinis articulata), som vokser i Nord-Afrika. Den brukes til å fremstille lakk og ferniss. Sandarak er løselig i sprit, men ikke i terpentin. I antikken ble ordet sandarak også brukt om det røde svovelmineralet realgar.


== Kilder ==
Johs. Brenna (1989). Lakkhistorie: fra Japan-lakk over Cremona-lakk til dagens moderne industri-lakk. Oslo: Lanser. ISBN 82-7328-048-9. 
Ferniss-seminar 1990. Nasjonalgalleriet. 1990. ISBN 82-990745-1-7. 
J.A. Carlö (1943). Kunsten å bygge fioliner: praktisk og teoretisk rettledning for fiolinbyggere og fiolinister. Oversatt av O.A. Groth. Oslo: Tell. s. 67–68.
Rotterdam Open

Rotterdam Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 500-turnering.
Den blir spilt hvert år i Rotterdam i Nederland.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) Rotterdam Open – kategori av bilder, video eller lyd på Commons
Memphis Open

Memphis Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering.
Den blir spilt hvert år i Memphis i USA.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
Argentina Open

Argentina Open er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering. 
Den blir spilt hvert år i Buenos Aires i Argentina.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
(en) ATP Buenos Aires – kategori av bilder, video eller lyd på Commons
Rio Open

Rio Open er en profesjonell tennisturnering som blir spilt på grus. Den er en del av ATP-touren, og er klassifisert som en 250-turnering. Frem til 2016 ble det også konkurrert i kvinneklassen.
Den blir spilt hvert år i Rio de Janeiro i Brasil.


== Vinnere ==


=== Singel menn ===


=== Dobbel menn ===


=== Singel kvinner ===


=== Dobbel kvinner ===


== Eksterne lenker ==
Offisielt nettsted
Gjøkbekken

Gjøkbekken er ei elv i Sør-Varanger kommune i Finnmark. Den er ei sideelv til Pasvikelva og er 13,8 kilometer lang. Gjøkbekken har utspring fra det lille Gåsereirvatnet og renner mot øst-nordøst ned til Gjøkvatnet. Derfra fortsetter bekken mot øst til munningen i Gjøkbukta i Fjørvatnet.


== Referanser ==
Stillingskrigen i Sør-Palestina

Stillingskrigen i Sør-Palestina var en periode på seks måneder hvor det britiske egyptiske ekspedisjonskorps (EEF) og den osmanske hæren sto overfor hverandre under første verdenskrig uten at det kom til større slag. De to fiendtlige styrkene sto overfor hverandre langs en front, som strakk seg fra Gaza til Beersheba under kampene i Sinai og Palestina, hvor ingen av sidene kunne tvinge den andre siden til å trekke seg tilbake. Stillingskrigen varte fra etter det britiske nederlagey i det andre slaget om Gaza i april 1917 til ekspedisjonskorpset innledet sin offensiv med slaget om Beersheba den 31. oktober 1917.
Innen stillingskrigen begynte, var enheter fra Det osmanske rikets 4. armé blitt tvunget ut av Sinaihalvøya ved en rekke britiske seire: Slaget ved Romani i august 1916, slaget ved Magdhaba i desember og slaget ved Rafah i januar 1917. Det egyptiske ekspedisjonskorps fulgte opp disse seirene ved å foreta to mislykkede forsøk på å erobre Gaza: Første slag om Gaza i mars og Andre slag om Gaza i april. Disse osmanske seirene stoppet ekspedisjonsstyrkens forsøk på å invadere det sørlige Palestina og førte til stillingskrigen.
Under de seks månedene holdt den egyptiske ekspedisjonsstyrke stillinger på kanten av Negevørkenen, mens begge sider var opptatt av skyttergravkrig og imøtegikk patruljeringen av den åpne østlige flanken. Begge sider benyttet seg av muligheten til å reorganisere sine styrker, skifte hærførere, kurse troppene og forberede seg på fremtidige slag, hvilket munnet ut i at den egyptiske ekspedisjonsstyrke erobret Jerusalem i desember 1917.


== Referanser ==


== Kilder ==


== Eksterne lenker ==
(en) Sinai and Palestine Campaign – kategori av bilder, video eller lyd på Commons

Australian Light Horse Studies Centre
The New Zealanders in Sinai and Palestine (officiel historie)
Sinai campaign (NZHistory.net.nz)
Palestine campaign (NZHistory.net.nz)
Fotografierne fra Palæstinafelttoget
Den amerikanske koloni i Jerusalems fotoalbum fra Library of Congress
Open 13

Open 13 er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. 
Den blir spilt hvert år i Marseille i Frankrike.


== Vinnere ==


=== Singel ===


=== Dobbel ===


== Referanser ==


== Eksterne lenker ==
Offisielt nettsted
Delray Beach Open

Delray Beach Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering. 
Den blir spilt hvert år i Delray Beach i USA.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted
Genève-psalteret

Genève-psalteret (eller Hugenottpsalteret) er en serie sangbøker som omfatter hele Salmenes bok fra Det gamle testamente oversatt til fransk språk. 
Samlingen stammer fra den tidlige reformasjonen og kom til på initiativ av reformatoren Jean Calvin. Han var av den oppfatning at det bare var guds ord som dugde i gudstjenesten, og tok beslutningen om at tekstgrunnlaget skulle hentes fra Salmenes bok. Den lyriske oversettingen overlot han til dikteren Clément Marot, og etter Marots død i 1544 til Théodore de Bèze. 
Komponistene av salmemelodiene i psalteret er identifisert som Guillaume Franc, Louis Bourgeois og Pierre Davantès. Det egentlige Genève-psalter ble gitt ut i endelig form i 1562, og er den første franskspråklige samlingen som omfattet hele Salmenes bok på diktform.


== Utgaver ==
Book of Praise, Anglo-Genevan Psalter, ISBN 0-88756-029-6
Pierre Pidoux: Le Psautier Huguenot, Vol I/II, Basel 1962, OCLC 17708979.


== Litteratur ==
Peter Ernst Bernoulli, Frieder Furler (red.): Der Genfer Psalter. Eine Entdeckungsreise. 2. reviderte opplag. TVZ, Zürich 2005, ISBN 3-290-17226-0
Eckhard Grunewald, Henning P. Jürgens, Jan R. Luth (red.): Der Genfer Psalter und seine Rezeption in Deutschland, der Schweiz und den Niederlanden: 16.–18. Jahrhundert. Niemeyer, Tübingen 2004, ISBN 3-484-36598-6
Judith I. Haug: Der Genfer Psalter in den Niederlanden, Deutschland, England und dem Osmanischen Reich (16.–18. Jahrhundert). Schneider, Tutzing 2010, ISBN 978-3-7952-1300-8 (Zugl.: Tübingen, Univ., Diss., 2008).
Indlands fogderi

Indlands fogderi var et fogderi i det norske landskapet Båhuslen, beliggende syd for Søndervikens fogderi og nord for Orust og Tjørns fogderi.
Det ble etter avståelsen av Båhuslen til Sverige ved freden i Roskilde i 1658 gitt navn Inlands fögderi.


== Prestegjeld og sogn ==
Indlands fogderi omfattet omkring år 1600 følgende prestegjeld og sogn:

Fregne prestegjeld
Forshelle hovedsogn
Ljung annex
Grinderød annex
Resterød annex
Hjertum og Vesterlands prestegjeld
Hjertum kirke
Vesterland kirke
Ødsmaal prestegjeld
Ødsmaal kirke
Uklum kirke
Spekerød prestegjeld
Norum kirke
Spekerød kirke
Solberg prestegjeld
Jørland kirke
Solberg kirke
Holte kirke
Kareby prestegjeld
Romeland kirke
Kareby kirke
Torsby prestegjeld
Torsby kirke
Harestad kirke
Lykke kirke
Kongelv prestegjeld
Kongelv kirke
Ytterby kirke


== Se også ==
Nordvikens fogderi
Søndervikens fogderi
Orust og Tjørns fogderi
Hisingens fogderi


== Eksterne lenker ==
Fra lensmannstjener til Kongelig Majestets Foged. [Oslo]: Universitetsforlaget. 1963. 
Inlands fögderi
Dubai Tennis Championships

Dubai Tennis Championships er en profesjonell tennisturnering som blir spilt på hardcourt. Den er en del av ATP-touren, og er klassifisert som en 500-turnering. Det er også en del av WTA-touren.
Den blir spilt hvert år i Dubai i De forente arabiske emirater.


== Vinnere ==


=== Singel menn ===


=== Singel kvinner ===


=== Dobbel menn ===


=== Dobbel kvinner ===


== Eksterne lenker ==
Offisielt nettsted
(en) Dubai Tennis Championships – kategori av bilder, video eller lyd på Commons
Mexican Open

Mexican Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 500-turnering. Det er også en del av WTA-touren.
Den blir spilt hvert år i Acapulco i Mexico.


== Vinnere ==


=== Singel menn ===


=== Singel kvinner ===


=== Men's doubles ===


=== Dobbel kvinner ===


== Eksterne lenker ==
Offisielt nettsted
Brasil Open

Brasil Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering.
Den blir spilt hvert år i São Paulo i Brasil.


== Vinnere ==


=== Singel ===


=== Dobbel ===


== Eksterne lenker ==
Offisielt nettsted 
(en) Brasil Open – kategori av bilder, video eller lyd på Commons
Rila nasjonalpark

Rila nasjonalpark (bulgarsk: Национален парк „Рила“) er den største nasjonalparken i Bulgaria, med et areal på 810,46 km² i fjellkjeden Rila sørvest i landet. Den ble etablert 24. februar 1992 for å beskytte flere økosystemer av nasjonal viktighet. Høyden i parken varierer fra 800 moh. nær Blagoevgrad til 2 925 moh. på fjelltoppen Musala, som er det høyeste fjellet på Balkan. Det er 120 bresjøer i parken, deriblant De syv Rilasjøene. Mange elver har sitt opphav i parken, deriblant Maritsa, som er den lengste elva på Balkan, og Iskăr, som er den lengste elva i Bulgaria.
Nasjonalparken ligger i fire av Bulgarias 28 oblaster: Sofia, Kjustendil, Blagoevgrad og Pazardzjik.


== Eksterne lenker ==
Offisielt nettsted 
(en) Rila National Park – kategori av bilder, video eller lyd på Commons
Christina Skreiberg

Christina Johanna Skreiberg (født 1981) er en norsk journalist, forfatter og fotograf. I 2016 ble hun tildelt prisen Årets Frilanser for dokumentarprosjektet Hei nabo!Rammen for prosjektet er en multikulturell blokk på Tøyen i Oslo. I seks år banket Christina Skreiberg på hos naboene og ba dem om å dele sine historier. Resultatet ble utstilling og bok med historier og fotografier av mennesker fra hele verden.Christina Skreiberg vokste opp i Oslo og har journalistutdannelse fra City University London. Hun har også bodd i Pittsburgh, Guatemala og København. I London arbeidet hun for The Times og etablerte gratismagasinet ditched. Christina Skreiberg har vært reportasjeleder i Aftenposten Junior, et aviskonsept for barn som har vunnet mediepriser både i Norge og  internasjonalt.


== Referanser ==


== Eksterne lenker ==
christinaskreiberg.com